उल्लेखनीय है कि मौसम विभाग ने 7 और 8 मई को हरियाणा समेत उत्तर भारत के कई राज्यों में तेज तूफ़ान और बारिश की चेतावनी जारी की है. हरियाणा के शिक्षामंत्री रामविलास शर्मा ने प्रदेश के सभी सरकारी और निजी स्कूलों को अगले दो दिनों तक बंद रखने का आदेश दिया है. मौसम विभाग के अनुसार तेज तूफ़ान और बरसात के पूर्वानुमान से डरें नहीं बल्कि जागरूक रहें. मौसम विभाग के प्रवक्ता के अनुसार लोगों से सावधानी रखने की अपील की गई है. इस दौरान बच्चों, औरतों और बुजुर्गों का विशेष ध्यान रखें.